Exqrch/javanese-Komodo-pixelgpt huggingface dataset:
Carrel dipunlairaken ing Sainte-Foy-les-Lyon, laladan pinggiran kutha Lyon, Perancis
Piyambakipun minangka putra paling sepuh saking 3 sadhérék, 2 kakung lan satunggal putri, wonten ing kulawarga Katholik Roma
Ibunipun, Anne-Marie Ricard, minangka putri pedagang linen
Bapakipun, Alexis Carrel Billiard, minangka pekerja ing pabrikan tekstil
Carrel ninggalaken nama baptisipun, Marie Joseph Auguste, lan dipunkenal minangka Alexis Carrel nalika sédanipun sang bapak nalika piyambakipun nembé umur 5 taun.
Minangka laré alit, Carrel ngrawuhi sekolah Jesuit
Sadèrèngipun sinau kadhokteran, piyambakipun nampi 2 gelar sarjana mudha, 1 wonten ing kasusastran (1889) lan 1 ing babagan sains (1890)
Nalika 1891, Carrel miwiti pendidikan ngèlmu kadhokteran ing Universitas Lyon
Antawis 9 taun salajengipun, Carrel nampi kawruh akademis lan pengalaman praktik kanthi makarya ing griya sakit sakitaripun
Piyambakipun nglayani satunggal taun minangka dhokter bedhah bala kaliyan Chasseurs alpins, wadyabala gunung Perancis
Piyambakipun ugi sinau kaliyan Leo Testut, ahli anatomi ingkang kondhang
Amargi magang ing laboratorium Testut, Carrel nedahaken bakat ingkang ageng babagan "pemotongan" lan "pembedahan"
Nalika 1900, piyambakipun nampi gelar medis, nanging nglajengaken pendidikan ing Universitas Lyon kanthi ngajar kadhokteran lan ngawontenaken percobaan dkanthi pangajab pungkasanipun nampi kalungguhan staf pengajar tetep wonten ing mrika
Kasuksésan Carrel saking biakan jaringan lumantar percobaan kéwan damel piyambakipun mikir punapa inggih jaringan manungsa lan malahan sadaya organ, mbok manawi dipunpertahanaken kanthi damelan ing laboratorium
Manawi inggih, organ ingkang dipunagengaken ing laboratorium mungkin pungkasanipun dipun-ginakaken minangka gantosing pérangan sakit ing badan
Seni nahanaken sel lan jaringan, lan ugi ngrembakakaken, ing njawi badan dipunkenal minangka biakan jaringan
Jaringan ingkang dipunbiakaken kanthi suksés mbetahahken kemampuan teknis ingkang inggil
Carrel langkung katarik wonten ing perfusi – prosedur pemompaan getih damelan lumantar organ saperlu njaga supados tetep urip
Karya Carrel kanthi biakan jaringan maringi sumbangan ageng wonten ing pangertén pagesangan sel normal lan abnormal
Tekpunikapun mbantu anggénipun mapanaken dhasar kanggé studi virus lan preparat vaksin kanggé polio, campak, lan lelara sanèsipun
Panemon Carrel, wonten ing giliranipun, ndadosaken andalan kasuksésan, ing antawisipun, Ross G
Harrison, ahli anatomi kontemporer ing Yale ingkang makarya kanthi biakan lan cangkoqan jaringan kodhok
1 saking percobaan Carrel wonten ing biakan jaringan dados subyek cariyos berita sensasional lan dipuntingali minangka "barang ganjil" déning umum.
Nalika 1912, Carrel mendhet jaringan saking jantung embrio ayam kanggé nedahaken bilih sel "berdarah hangat" saged dipuntahanaken ing laboratorium
Jaringan punika, ingkang kanthi boten akurat dipungambaraken minangka ati ayam ingkang ngrembaka, "berdenyut" déning sapérangan koran, "dipertahankan" dangunipun 34 taun – gesang langkung dangu tinimbang Carrel piyambak—sadéréngipun kanthi sengaja dipunpungkasi
"World Telegram", ariwarti New York, kanthi taunan nandhani ingkang dipusebut “hari lair” ati ayyam saben Januari.
Charles Richet Charles Robert Richet (Paris, 25 Agustus 1850, séda tanggal 4 Dhésèmber 1935) inggih punika salah satunggaling ahli wonten ing ngèlmu fisiologi Perancis ingkang miwiti manéka panalitén, kados ta neurokimia, sistem pencernaan, termoregulasi kéwan kéwan "berdarah panas" utawi ingkang asring dipunsebut minangka Homoiterm, lan ugi babagan sistem pernafasan
Piyambakipun dipunparingi gelar profesor wonten ing babagan ngèlmu fisiologi déning Collège de France wonten ing taun 1887 lan ugi dados anggota Académie de Médecine nalika ing taun 1898
Wonten ing taun 1914, piyambakipun kagabung kaliyan Académie des Sciences
Piyambakipun menangaken Bebungah Nobel wonten ing babagan fisiologi lan kadhokteran nalika taun 1913 kanthi karyanipun babagan anafilaksis (istilah Charles Robert Richet kanggéé kaanan reaksi alergi)
Panalitén punika mbiyantu ngandharaken kathah prakawis wonten ing babagan medis kados ta asma lan ugi ngandharaken sapérangan kasus intoksikasi lan séda dadakan ingkang sadéréngipun boten saged dipunmangertosi
Charles Robert Richet inggih punika sosok utawi tokoh ingkang gadhah "ketertarikan" wonten ing kathah disiplin ngèlmu kalebet ugi sajarah, sosiologi, filsafat, psikologi, seni drama sarta sajak
Piyambakipun ugi tumemen wonten ing babagan hipnosis
Nalika taun 1891, Charles Robert Richet mungkasaken "Annales des sciences psychiques"
Piyambakipun ugi gadhah gayutan kaliyan para ahli supranatural wonten ing jamanipun, kados ta Albert von Schrenck-Notzing lan ugi Frederic William Henry Meyers
Piyambakipun lajeng ngawontenaken sawijining ékspérimén kaliyan Marthe Béraud, Elisabette D'Espérance, William Eglinton lan Stefan Ossowiecki, saking asiling panaliténipun punika, piyambakipun damel "ektoplasma"
Minangka salah satunggaling panaliti Robert Richet gadhah "ketertarikan" babagan andharan fisik kanggé fenomena (kadadosan) paranormal
Piyambakipun lajeng ngrembag téyori babagan fenomena paranormal wonten ing bukunipun ingkang gadhah judhul "Our Sixth Sense" (1928)
Piyambakipun ugi ngandharaken bilih sapérangan prastawa "mediumship" saged dipunandharaken kanthi fisik amargi proyeksi eksternal zat bahan (ektoplasma) saking badan medium.
Jules Bordet Jules Jean Baptiste Vincent Bordet (Soignies, 13 Juni 1870–6 April 1961) inggih punika salah satunggaling ahli imunologi lan mikrobiologi saking Bèlgi, panarima Penghargaan Nobel ing babagan Fisiologi utawa Kedhokteran nalika taun 1919
Sabibaripun sekolah menengah wonten ing "Athenee de Bruxelles", piyambakipun ndhérék Fakultas Kedhokteran wonten ing "Universite Libre de Bruxelles", ing pundi piyambakipun lulus minangka M.D nalika taun 1892, wonten wekdal ingang sami kaliyan sadhérékipun Nalika sinau kekalih tiyang punika nelasaken wekdal wonten ing laboratorium Paul Heger lan Leo Errera
Karyanipun wonten ing pengembangan bakteri boten seimbang wonten ing medium sintesis, mbekta wonten ing laboratorium universitas ingkang pikantuk pangakuan saking pamaréntah Bèlgi
Punika damel piyambakipun saged dados anggota Institut Pasteur wonten ing Paris nalika taun 1894
Nalika wekdal punika, antawis taun 1893an, piyambakipun minangka anggota asosiasi dhokter wonten ing "Roger de Grimberghe Martitiem Hospitaal" wonten ing Middelkerke (Bèlgi)
Wonten ing Institut Pasteur Paris, piyambakipun makarya ing laboratorium Elie Metchnikoff, ingkang sampun manggihaken mékanisme fagosit, lumantar sel darah putih ngilangaken infeksi kanthi nglebetaken lan numpes mikroorganisme penyerang
Kanthi punika Metchnikoff mapanaken dhasar kekebalan sel
Bordet manggihaken dhasar kekebalan humoral, inggih punika pertahanan organisme dhedhasar ing zat wonten ing serum, rawuh wonten ing cara ingkang alami utawi ingkang dipunangsalaken minangka tanggepan kanggéé pembukaan wonten ing kuman utawi badan asing wonten ing organisme
Nalika Bordet miwiti makarya ing laboratorium Metchnikoff, Pfeiffer, ilmuwan Jerman, nembé kémawon manggihaken bilih serum saking kolera ingkang sampun dipuncacar wonten ing marmut saged numpes vibrio kolera nalika dipunparingaken kanthi intraperitoneal ing marmut "terinfeksi" nonvaksinasi
Ing pundi, nalika percobaan punika dipunbekta medal kéwan (wonten ing pipa tes), Bordet ningali bilih serum marmut ingkang dipunvaksinasi boten mbrasta kuman, nanging nggumpel dados formasi butiran alit
Migunakaken formasi punika, Bordet nedahaken nalika 1899 lumantar tuladha alit nanging minangka panalitén dudutan bilih organisme kéwan wonten rekasi ing pengenalan kuman, sel utawi bahan asing kanthi mbentuk molekul
Molekul-molekul punika, ingkang dipunwastani antibodi saged damel ikatan spésifik wonten ing benda asing lan damel peka wonten ing molekul sanès (dipunsebut aleksin déning Bordet, dipunsukani nama komplimen sapunika, molekul-molekul punika sampun wonten ing serum normal)
Komplimen ingkang éwah saged ngrisak benda asing
Mikroba, sel, utawi senyawa kimia ingkang damel ngrembaka ing antibodi ingkang makaten dipunsebut antigen.
Rudy Gunawan inggih salah satunggaling sastrawan Indonésia ingkang sapunika dumunung ing Jakarta
Piyambakipun inggih lulusan saking Universitas Gadjah Mada ingkang mlebet taun angkatan 1986
FX Rudy Gunawan inggih kalebet salah satunggaling pujangga Indonésia ingkang produktip, katitik saking sampun kirang langung 27 taun, seratanipun saking manéka warna jinis karyanipun kapacak wonten ing kathah médhia
FX Rudy Gunawan miyos wonten ing Cirebon, Jawa Kilen, tanggal 20 September 1965, lan pikantuk gelar sarjana filsafat saking UGM, Yogyakarta
Piyambakipun dados wartawan ing kalawarta Jakarta saking taun 192 ngantos taun 2000
Ing wekdal punika piyambakipun makarya dados pimpinan redaksi "Voice of human rights news center" (www.vhrmedia.com) saha Majalah Diffa (www.majalahdiffa.com)
FX Rudy Gunawan sampun kathah pikantuk manéka warna jinis pengalaman, saking dados host utawi pranata adiara ing Radio 68H, "Media Officer" kanggé "Indonésia Masa Depan", "Media Specialist" kanggé "Partnership for Governance Reform Newsletter" (lembaga ing ngandhapipun UNDP), "Managing Editor" kanggé "Mitra Budaya Journal Budaya dan Filosofi", "Editor- in- Chief" kanggé "Voice of Human Rights News Centre", Direktur saha member saking "Board of Diector Gagas
member saking "Board of Diector Gagas Media Publishing"
FX Rudy Gunawan ugi aktip wonten ing kathah kagiyatan sosial kanggé ningkataen raos sadhar bab budaya, pulitik, utawi humanitas ing Indonésia
Piyambakipun ugi aktip wonten ing kupaya kanggé ningkataken waosan "literature" wonten ing wujud aksara Braille kanggé pamaos tuna netra
Kajawi aktip wonten ing dunya panyeratan, FX Rudy Gunawan ugi asring dados trainer kanggé workshop jurnalistik saha "creative writing"
Piyambakipun ugi asring dipunundhang kanggé dados pamedhar sabda ing kathah seminar
FX Rudy Gunawan inggih kalebet satunggaling sastrawan marjinal ingkang asring pados prakawis- prakawis énggal
Piyambakipun sepisanan misuwur saking karyanipun ingkang awujud esai- esai "Filsafat Sex dan Zarima", saha "kempalan carkak (bukan) pilihan Kompas", ing purwakaning taun 90- an
Piyambakipun sampun kathah nyerat esai, carkak, gurit, saha artikel wiwit taksih kuliah ing Fakultas Filsafat UGM Yogyakarta ingkang lulus ing taun 1992, lan seratanipun tambah langkung kathah malih dados jurnalis sabibaripun rampung kuliah
FX Rudy Gunawan ugi misuwur dados aktivis buadaya ingkang fokus kanggé miwiti kaeya- karya budaya kanggé ngrampungaken prakawis- prakawis ingkang gayut kaliyan sosial saha kamanungsan kaliiyan jejaring - jejaring sosial ing wonten lan kaliyan para aktivis NGO sak Indonésia
Kangge ranah karya bab budaya, piyambakipun ndhirikaken PSI (Perkumpulan Seni Indonésia) sesarengan kaliyan Seno Gumira Ajidarma, Arahmaiani, Nezar Patria, saha Landung Simatupang ing taun 2000
Ing wekdal punika, piyambakipun dados pimpinan redaksi "Voice of Human Rights News Center"
Asiling karyanipun ingkang paling énggal sadèrèngipun "Animal Rationale" inggih punika novèl kanthi irah- irahan "K-o-m-a"
Kajawi punika, kirang langkung 30 irah- irahan buku, saking buku jinis fiksi utawi non fiksi sampun dipuncithak lan dipunwedalaken kathah pangecapan ing Indonésia
Piyambakipun ugi kalebet salah satunggaling penggagas saha pengadeg pangecapan GagasMedia
Novèl "K-O-M-A" (Spasi & VHRbook) Déné tuladha karya-karyanipun ingkang jinis non fiksi, ing antawisipun inggih punika: Cathetan suku
Otto Heinrich Warburg Otto Heinrich Warburg (1883-1970) inggih punika salah satunggaling ilmuwan (biokimiawan) Jerman ingkang menangaken Bebungah Nobel Fisiologi utawi Kedhokteran ing taun 1931 saking panaliténipun babagan "pernapasan sel"
Sabibaripun pikantuk gelar dhoktor wonten ing ngèlmu kimia wonten ing Universitas Berlin (1906) lan wonten ing ngèlmu kadhokteran wonten ing Heidelberg (1911), Warburg dados tokoh ingkang misuwur ing institut Berlin-Dahlem
Piyambakipun pisanan dados kawéntar amargi karyanipun babagan metabolisme manéka jinis ova ing Stasiun Biologi Laut wonten ing laladan Napoli
Panalitén Warburg dipunwiwiti ing awal 1920-an
Nalika ngamati prosès konsumsi oksigèn déning sel-sel saking organisme gesang, piyambakipun nepangaken cara migunakaken manometri (pengukuran éwah-éwahaning tekanan gas) saperlu nyinaoni tingkat ing pundi pérangan-pérangan jaringan gesang ingkang mrelukaken oksigèn
Pamadosanipun babagan unsur pokok sel ingkang gegayutan wonten ing konsumsi oksigèn njalari piyambakipun ngidentifikasi peranan sitokrom, sakelompok enzim ing pundi kelompok heme ingkang gadhah momotan besi ngiket oksigèn molekuler, kados ingkang kadadosan wonten ing hemoglobin pigmen getih
Nalika taun 1932 Warburg sampun kasil "mengisolasi" ingkang kapisanan saking punapa ingkang dipunsebut enzim-enzim kuning, utawi flavoprotein, ingkang gadhah peran sarta wonten ing reaksi -reaksi dehidrogenasi wonten ing salebeting sel
Piyambakipun manggihaken bilih enzim-enzim punika ébah wonten gayutanipun kaliyan komponèn nonprotein (sapunika dipunsebut koenzim), flavin adenin dinukleotida
Nalika taun 1935 piyambakipun manggihaken bilih nikotinamid mbentuk pérangan koenzim sanèsipun, ingkang sapunika dipunsebut nikotinamida adenin dinukleotida, ingkang ugi kagayut wonten ing dehidrogenasi biologis
Warburg ugi nliti fotosintesis lan minangka tiyang ingkang kapisanan ingkang ngamati bilih perkembangan sel-sel ingkang ganas mrelukaken jumlah oksigèn ingkang langkung sakedhik tinimbang sel ingkang normal
Bebungah Nobel taun 1931 ingkang dipuntampi inggih punika pengakuan tumrap panaliténipun babagan enzim pernapasan
Saking taun 1931 piyambakipun njabat minangka kepala Institut Max Planck kanggé Fisiologi Sel wonten ing Berlin
Nalika taun 1944 piyambakipun dipuntawari Bebungah Nobel kaping kalih, nanging amargi piyambakipun satunggaling tiyang Yahudi, dipuncegah nampi bebungah punika déning rezim Hitler
Nanging rezim punika boten wantun nahan amargi prestise internasionalipun.
Candy Candy Candy Candy (キャンディ・キャンディ, Kyandi Kyandi) ya iku manga, novèl lan anime kang asalé saka Jepang
Paraga utama carita iki ya iku Candice "Candy" White Ardlay, bocah wadon Amérika kanti rambut pirang lan "ikal" kanti rai ana bintik-bintike ireng amarga panas sengenge lan mata belok (gedhi) kanti wernane ijo
Candy Candy ana pertama kali minangka prosa novèl karangan penulis Jepang Kyoko Mizuki nalika wulan April 1975
Mizuki banjur bekerja sama karo ilustrator manga Yumiko Igarashi kanggo gawé versi manga carita Candy Candy
Cerita manga iki narik perhatian kalawarta Jepang Nakayoshi, kang sebanjure memuat serial manga Candy Candy minangka carita bersambung sak wene 4 taun (April 1975-Maret 1979)
Serial manga iki kahasil menang penghargaan pertama Penghargaan Manga Kodansha kanggo kategori shōjo nalika taun 1977
Cerita Candy candy banjur diadaptasi dadi serial anime déning Toei Animation
Andhedhasar carita saka serial komik Candy Candy isi carita mligi ngungkapake kisah perjalanan urip lan katresnan Candy
Cinta pertama Candy yiku paraga kang jenenge Anthony Brown
Nanging serial Candy bakal dieling-eling déning meh kabèh "fans"e minangka kisah cinta kang tragis antarané Candy lan cinta sajati lan sigaran jiwa Candy, Terrence "Terry" Grandchester
Saliyané iku ana paraga kang selalu karan-sebut minangka "Pangeran ing Bukit" ("Prince of the Hill"), pawongan enom misterius kang pernah kemu karo Candy ing bukit Pony, nalika Candy isih umur 6 taun lan manggon ing panti asuhan Rumah Pony
Identitas Pemuda iki akhire dingerteni ing halaman terakhir komik manga lan ing episode terakhir saka serial kartun animasi Candy candy
Ana akèh versi bajakan saka manga lan serial anime Candy Candy sajrone ira-pira basa.#ALIH Meh kabèh manga utawa kartun animasi kang ora kanti basa Jepang bisa dipastikake versi bajakan.#ALIH Sanajan mangkono, serial anime Candy Candy pernah digiyaraké sedelok kanthi legal déning TV ing US lan Canada awal taun 80-an, sajrone basa Inggris lan Perancis
Versi basa Inggrise pernah uga nyebar ing pira-pira nagara Éropah, kayat Italia, Yunani, lan Spanyol
Kaloro versi serial anime iki pernah uga nyebar sithik-sithike sak edisi sajrone wujud kaset VHS ing pertengahan taun 80-an
Ing Hong Kong, "Little Candy Candy" pernah digiyaraké déning TVB nalika akir taun 70-an and awal taun 80-an
Episode Candy kang digiyaraké déning TVB iki banjur akèh nyebar ing Indonesia sajrone wujud kaset Video(BETA)sewaan
= Pengisi suara ==
Hans Spemann Hans Spemann (Stuttgart, 27 Juni 1869 - Freiburg im Breisgau, 9 September 1941) inggih punika salah satunggaling embriolog Jerman ingkang dados salah satunggaling pelopor embriologi modern, lan minangka salah satunggal saking 2 embriolog ingkang naté dipunanugrahi Penghargaan Nobel
Studinipun katujokakaen ing diferensiasi sel embrio sadangunipun pertumbuhan organisme
Spemann, dipundidik wonten ing Universitas Heidelberg lan München sadéréngipun nampi gelar dhoktor wonten ing babagan botani, zoologi, lan fisika wonten ing Lembaga Zoologi Universitas Würzburg nalika taun 1895
Ketertarikan Spemann kaliyan embryologi boten kawiwitan nalika taksih sinau wonten ing pendidikanipun, nalika sadangunipun mangsa dingin taun 1896 piyambakipun maos buku "Plasma Kuman: Téyori Pewarisan" karya August Weismann nalika piyambakipunwonten ing sawijining sanatorium saperlu marékaken tuberkulosis ingkang dipuntandang
Nalika taun 1902, Spemann,ingkang kanthi pinter migunakaken satunggal helai rambut minangka simpul, saged kasil mecahaken sel saking embrio salamander 2 sel, lan manggihaken salamander normal saking saben sel
Karyanipun mbantah téyori Weismann bilih sel kélangan informasi genetik nalika madeg piyambak
Wonten taun ingkang sami, Spemann mendhet dudutan wonten ing wiwitan bilih wonten ing tahap tartamtu pertumbuhan, ingkang dipunsebut determinasi, sel embrio badhé "berdiferensiasi"
Wonten ing pungkasan taun 1920-an Spemann nglajengaken karyanipun kanthi salamander
Piyambakipun mindhahaken nukleus embrio kanthi 16 sel ing sel embrio salamander tunggal ingkang tanpa nukleus
Sel punika nyedot nukleus lan tumuwuh dados salamander normal
Kanthi prosès punika, Spemann nyampurnakaken salah satunggaling ékspérimén kloning ingkang kapisanan migunakaken metode transfer nuklir
Kanthi karyanipun ingkang terbit taun 1938 ingkang gadhah judhul "Pertumbuhan dan Induksi Embrio", Spemann ngajukaken "eksperimen fantastik" saking "pengkloningan" organisme saking sel terdiferensiasi éwadéné ingkang diwasa migunakaken metode transfer nuklir
Nanging, sadangu masa punika, Spemann boten gadhah tèknologi saperlu nyampurnakaken pamanggihipun, lan kloning ingkang dipunajukaken boten rampung dumugi kasuksésanipun Robert Briggs lan Thomas J
King nalika taun 1952
Nalika tun 1935, Spemann dipunanugrahi Nobel Kedhokteran kanggé efek organiser, kasus ing pundi salah satunggaling pérangan embrio, nalika dipuncangkokaken ing laladan embrio sanès njalari éwah-éwahan wonten ing jaringan sakitaripun
Kajawi punika panemon embriologinipun ingkang gadhah prabawa ageng, tekad Spemann ingkang alih-alih wonten pendamelan piranti laboratorium ingkang pas njalari sajumlah kemajuan wonten ing piranti bedhah mikro nalika gesangipun.
Ernst Boris Chain Ernst Boris Chain (19 Juni 1906 wonten ing Berlin - 12 Agustus 1979 wonten ing Républik Irlandia) inggih punika salah satunggaling biokimiawan Inggris keturunan Jerman Yahudi
Bapak Ernst Chain rawuh saking Kamaharajan Ruslan dhateng Jerman saperlu sinau kimia
Piyambakipun dumunung ing mrika, nikah kalih satunggaling wanita Berlin lan miwiti perusahaan manufaktur bahan kimia ingkang suksés
Nalika piyambakpun séda ing taun 1920, putranipun, Ernst taksih umur 14 taun
Ernst marisi kasuksésan kulawarganipun, nanging inflasi parah wonten ing Jerman (nalika punika Républik Weimar) ing taun 1923 lan 1924 mbrasta
Nanging kulawarga punika taksih saged ngirim Chain eném ing Universitas Friedrich Wilhelm
Wonten ing mrika, Chain milih-milih karier minangka pianis konser kanthi tumemen lan piyambakipun asring ngawontenaken pertunjukan ing masarakat
Piyambakipun pikantuk gelar Ph.D
Chain sampun nyinaoni biokimia enzim, lan piyambakipun nglajengaken panalitén wonten ing babagan punika dumugi Adolf Hitler dados Reichskanzler ing taun 1933
Éwadéné lair wonten ing Berlin lan sampun dipunnaturalisasikaken, Chain sadhar bilih minangka Ruslan berdarah Yahudi ingkang nganut paham pulitik sayap kiri, piyambakipun gadhah kesempatan ingkang langkung saé wonten ing papan sanès
Piyambakipun nuju ing Britania Raya sasampunipun Hitler dados panguwasa
Nanging, wonten ing taun salajengipun piyambakipun boten saged mbekta ibu kaliyan sadhérékipun ing luar nagari; ibunipun séda ing kamp konsèntrasi Nazi, lan sadhérékipun ical
Punika sebabipun Chain boten naté manggihaken karya Alexander Fleming babagan penisilin minangka péranganing risétipun ingkang langkung ageng babagan antibiotika lan enzim sesarengan kaliyan Howard Walter Florey, Baron Florey
Ingkang manggihaken bilih sajatosipun penisilin punika sanès enzim, lan Chain "menghipotesisaken" strukturipun—lajeng dipunbuktikaken lumantar kristalografi sinar X déning Dorothy Mary Hodgkin
Nalika taun 1945, sesarengan kaliyan Alexander Fleming lan Howard Florey, piyambakipun menangaken Bebungah Nobel ing babagan Fisiologi utawi Kedhokteran
Rumiyin Ernst Chain gampil éwah pribadinipun lan kadang kala pambrontak, lan piyambakipun boten remen kaliyan perkembangan pasca perang wonten bidangipun ing Inggris
Kaliyan garwanipun, biokimiawati Anne Beloff, lan anak-anakipun, piyambakipun pindhah ing Italia saperlu mandégani Pusat Penelitian Internasional kanggé Mikrobiologi Kimia, pusat kapisanan kanggé studi antibiotik
Pungkasan, piyambakipun kondur dhateng Inggris nalika taun 1961 lan pikantuk kalungguhan profesor biokimia wonten ing Imperial College, London.
Eka Kurniawan Eka Kurniawan inggih punika salah satunggaling sastrawan Indonésia ingkang miyos wonten ing satunggaling désa ingkang tebihipun kirang langkung 2 jam saking Tasikmalaya, ing tanggal 28 Novèmber 1975
Piyambakipun pikantuk gelar sarjana filsafat saking Universitas Gadjah Mada
Piyambakipun dumunung ing désa kasebat sareng kaliyan sekawan simbahipun
Ing désa kasebat piyambakipun saged gadhah bahan seratanipun kanggé ngasilaken manéka warna jinis karya
Kajawi saking kaanan ing désanipun, bahan-bahan seratanipun ugi pikantuk saking dalemipun ingkang pindhah-pindhah ndhèrèk tiyang sepuhipun ingkang pindhah ing pakebonan karèt ing Cilacap, lajeng pindhah malih ing kitha alit ing Pangandaran
Ing kitha kasebat, nalika mlebet ing SMP Negeri 1 Pangandaran, karemenanipun kanggé nyerat wiwit dugi
Asiling karyanipun ingkang sapisan ingkang awujud gurit medal wonten ing kalawarta anak-anak Sahabat
Piyambakipun ugi asring nyerat cerkak (carkak)-carkak ingkang lucu lan dipunwaos kaliyan kanca-kancanipun
Sabibaripun lulus saking SMP, piyambakipun nerasaken sekolah ing tingkat SMA ing SMA N 1 Tasikmalaya lan dumunung kaliyan bulekipun
Nalika sekolah ing SMA, bapakipun nyaosi bebungah wujud mesin tik portable kanggé nyaluraken hobinipun kanggé nyerat, nanging sansaya dangu piyambakipun ngraos bosen, lajeng piyambakipun kesah ing wekdal dangu dhateng Jakarta, Cirebon, Tegal, lan Purwokerto
Lan nalika piyambakipun dhateng sekolah malih, piyambakipun sampun dipunwedalaken saking sekolahipun lajeng pindhah sekolah wonten ing SMA PGRI
Ing sekawan semester, piyambakipun saged tetep pikantuk ranking satunggal tanpa kecalan karemenanipun kanggé mbolos kanggé njelajah ing laladan-laladan sakiteripun
Papan ingkang dipunremeni inggih punika rawa-rawa Sagara Anakan, laladan wontenipun Pulo Nusa Kambangan, pelabuhan Cilacap, saha guwa-guwa tilaranipun Jepang
Lan sadaya asiling petualangan punika dipunandahraken liwat cariyos-cariyosipun
Sasampunipun lulus SMA, Eka Kurniawan nerasaken kuliah ing Fakultas Filsafat ing Universitas Gadjah Mada
Ing ngandhap punika badhé kaandharaken tuladha asiling karya ingkang dipunserat déning Eka Kurniawan: Karyanipun ingkang sapisan ing dunya sastra inggih saking karya non fiksinipun, kanthi irah-irahan Pramoedya Ananta Toer dan Sastra Realisme Sosialis, dipunwedalaken sepisanan déning Aksara Indonésia, ing taun 1999; lajeng dipunwedalaken kaping kalih déning Penerbit Jendela ing taun 2002, lan dipunwedalaken kaping tiga déning Gramedia Pustaka Utama, 2006)